《秋丁美宋尹分韵得南字》
明代·郑真

宫墙崇苑集朋簪，河汉秋高曙色涵。衮座煌煌瞻粉藻，班行济济服朱蓝。

笙箫合乐群鸾舞，酒醴浮樽万蚁酣。已见仁侯昭格享，咏歌谁得似周南。

作者简介：浙江鄞县人，字千之。洪武四年举人。官广信教授。治经学长于《春秋》。与兄郑驹、弟郑凤并以文学擅名。尝取诸家格言，著为集传集说集论。有《荥阳外史集》等。